
91 ..... ...19 

Συμπλήρωση της 33397/1983 αποφάσεως της Ολομέλειας του Ελε¬ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 51056/1238 (1) 

Τροποποίηση της 4/24.1.1983 απόφασης των Υπουργών Εθνικής Οικο¬ 
νομίας και Οικονομικών «Περί καθορισμού δικαιωμάτων, συνδρομών 

και κρατήσεων υπέρ του Οικονομικού Επιμελητηρίου της Ελλάδος 

(ΟΕΕ)». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των παραγράφων 1 και 2 του άρθρου 4 του Ν. 1100/80 (ΦΕΚ 
295/τ.Α'/80) «Περί ιδρύσεως Οικονομικού Επιμελητηρίου της Ελλά¬ 
δος». 

β) Της παρ. 1 του άρθρου 4 του Ν. 1479/1984 (ΦΕΚ 145/τ.Α'/ 
84) «Τροποποιήσεις του Ν. 1100/80 και άλλες διατάξεις». 

2. Την Κοινή Απόφαση του Πρωθυπουργού και του Υπουργού Εθνι¬ 
κής Οικονομίας Α.Π. Υ 1687/17.2.1992 «Καθορισμός αρμοδιοτήτων 
των Υφυπουργών Εθνικής Οικονομίας» (ΦΕΚ 104/Β/92). 

3. Την κοινή απόφαση του Πρωθυπουργού και του Υπουργού Οικο¬ 
νομικών αριθ. Υ.1660/1007556/116/0006Α/92 «Ανάθεση αρμο¬ 
διοτήτων Υπουργού Οικονομικών στον Υφυπουργό Οικονομικών» 
(ΦΕΚ 31/Β/92). 

4. Την από 19.2.91 σύμφωνη γνώμη της Κεντρικής Διοίκησης του 
Οικονομικού Επιμελητηρίου της Ελλάδος, αποφασίζουμε: 

Τροποποιούμε την 4/24.1.83 απόφασή μας «Περί καθορισμού δι¬ 
καιωμάτων, συνδρομών και κρατήσεων υπέρ του Οικονομικού Επιμε¬ 
λητηρίου της Ελλάδος (ΟΕΕ)» (ΦΕΚ 52/τ.Β'/83) και αναπροσαρμό¬ 
ζουμε από 1.1.93 την ετήσια συνδρομή των μελών του ΟΕΕ από επτα¬ 
κόσιες πενήντα (750) δρχ. σε χίλιες πεντακόσιες (1.500) δρχ. για όσους 
έχουν λάβει το πτυχίο τους μέσα στην τελευταία πριν από την εγγραφή 
τους, πενταετία και από χίλιες πεντακόσιες (1.500) δρχ. σε τρεις χιλιά¬ 
δες (3.000) δρχ. για τους υπόλοιπους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιουνίου 1992 


ΟΙ ΥΦΥΠΟΥΡΓΟΙ 


ΕΘΝΙΚΗΣ ΟΙΚΟΝΟΜΙΑΣ 

ΚΩΝ. ΔΟΥΣΗΣ 


ΟΙΚΟΝΟΜΙΚΟΝ 

ΚΩΝ. ΓΙΑΤΡΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 51631/1564 ΑΕΚΟ (2) 

Οικονομικός Έλεγχος Ναυτικού Απομαχικού Ταμείου. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις της παραγράφου 11 του άρθρου 38 του Ν. 2065/92 
(ΦΕΚ Α’ 113). 

2. Την ανάγκη διαπιστώσεως της ακριβούς χρηματοοικονομικής κατα- 
στάσεως του Ναυτικού Απομαχικού Ταμείου λόγω της επιδοτήσεώς του 
από το Δημόσιο Προϋπολογισμό και της δανειοδοτήσεώς του με την Εγγύ¬ 
ηση του Ελληνικού Δημοσίου, αποφασίζουμε: 

1. Να γίνει έλεγχος των ισολογισμών του Ναυτικού Απομαχικού Τα¬ 
μείου (ΝΑΤ). 

2. Ως όργανο του ελέγχου ορίζεται το Σώμα Ορκωτών Λογιστών. 

3. Η έκθεση για τον έλεγχο πρέπει να υποβληθεί στο ΝΑΤ σε δύο αντί¬ 
τυπα και στο ΥΠΕΘΟ (Διεύθυνση ΔΕΚΟ) σε δύο αντίτυπα. 

4. Η προθεσμία υποβολής της εκθέσεως ορίζεται για μεν τις χρήσεις 
1982-1986 εξάμηνος από τη δημοσίευση της παρούσης στην Εφημερίδα 
της Κυβερνήσεως για δε τις χρήσεις 1987 μέχρι και 1991, εντός έξι μηνών 
από τη σύνταξη και έγκριση του ισολογισμού της κάθε χρήσεως. 

5. Η δαπάνη του ελέγχου κάθε χρήσεως θα προσδιορίζεται από το Σώμα 
Ορκωτών Λογιστών σύμφωνα με τις εκάστοτε ισχύουσες τιμές του. 

6. Η δαπάνη του ελέγχου θα βαρύνει τον Προϋπολογισμό του Ναυτικού 
Απομαχικού Ταμείου. 

7. Η Διοίκηση του Ναυτικού Απομαχικού Ταμείου υποχρεούται εντός 

δέκα (10) ημερών από τη δημοσίευση του παρόντος στην Εφημερίδα της 
Κυβερνήσεως να καλέσει με έγγραφο το Σώμα Ορκωτών Λογιστών να ορί¬ 
σει Ορκωτούς Λογιστάς για τον έλεγχο της κάθε χρήσεως και να αναλάβει 
το έργο του ελέγχου. · 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιουλίου 1992 

Ο ΥΠΟΥΡΓΟΣ 

ΣΤΕΦ. ΜΑΝΟΣ 
-+- 

Αριθ. 2054805/4159/0022 (3) 

Συγκρότηση Επιτροπής Προγράμματος Διοικητικού Εκσυγχρονισμού. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 1 παρ. 3 του Ν. 1943/1991 «Εκσυγχρονισμός της Ορ¬ 
γάνωσης και λειτουργίας της δημόσιας διοίκησης και άλλες διατάξεις» 
(ΦΕΚ Α/50/11.4.91). 0 

β) Του Ν.Δ. 216/74 «Περί συστάσεως Υπουργείου Προεδρίας της Κυ¬ 
βέρνησης» (ΦΕΚ Α/367/7.12.74). 

γ) Του Π.Δ. 320/88 «Οργανισμός υπηρεσιών του Υπουργείου Προε¬ 
δρίας της Κυβέρνησης» (ΦΕΚ Α/149/5.7.88) όπως τροποποιήθηκε μετα¬ 
γενέστερα. 

δ) Την Υ 1660/1007556/116/0006Α/23.1.92 απόφαση του Πρω¬ 
θυπουργού και του Υπουργού Οικονομικών «ανάθεση αρμοδιοτήτων Υπ. 
Οικονομικών στον Υφυπουργό Οικονομικών Κων. Γιατράκο». 

ε) Την ανάγκη Διοικητικού Εκσυγχρονισμού της Δημόσιας Διοίκη- 
σης. 

στ) Την αριθ. Υ 1687/17.7.92 (ΦΕΚ 104/τ.Β·/17.2.92) κοινή από¬ 
φαση του Πρωθυπουργού και του Υπουργού Εθν. Οικονομίας «καθορισμός 
αρμοδιοτήτων Υφ/ργών Εθν. Οικονομίας», αποφασίζουμε: 

1. Συγκροτούμε επιτροπή με αντικείμενο την προετοιμασία της σχεδία¬ 
σης των γενικών στόχων του προγράμματος διοικητικού εκσυγχρονισμού, 
την επεξεργασία εξειδικευμένων κατευθύνσεων για τη διαμόρφωση του πε¬ 
ριεχομένου του προγράμματος, την αξιολόγηση και ενσωμάτωση στο σχέ¬ 
διο του προγράμματος των επί μέρους προτάσεων και των πορισμάτων με¬ 
λετών και εργασιών του προγράμματος διοικητικού εκσυγχρονισμού. 

2. Η επιτροπή αποτελείται από δικαστικούς λειτουργούς, καθηγητές (ή 
αναπληρωτές ή επίκουρους) Ανωτάτων Εκπαιδευτικών Ιδρυμάτων της 
ημεδαπής ή αλλοδαπής, Γενικούς Διευθυντές και Διευθυντές των Υπουρ¬ 
γείων, Οικονομολόγους, Επιστήμονες ειδικευμένους σε θέματα διοικητικού 
δικαίου, διοικητικής επιστήμης. Οργάνωσης, διοίκησης Επιχειρήσεων σε 
τεχνικές αύξησης της παραγωγικότητας και επιχειρησιακής έρευνας. 

3. Στα πλαίσια της κατάρτισης του προγράμματος, ο Πρόεδρος και τα 
μέλη της Επιτροπής, δύνανται να συνεργάζονται, ανάλογα με το ειδικότερο 
αντικείμενο της απασχόλησής τους, με δύο κατ’ ανώτατο όριο εξειδικευ- 


μένα στελέχη της επιλογής τους του δημοσίου ή ιδιωτικού τομέα. 

4. Η Επιτροπή εξυπηρετείται στο έργο της από γραμματέα και βοηθό 
γραμματέα. 

5. Το έργο της Επιτροπής θα ολοκληρωθεί μέχρι 31 Οκτωβρίου 1992. 

6. Καθορίζουμε, κατά παρέκκλιση των διατάξεων των Ν. 1256/82 και 
1505/84 ή άλλων περιοριστικών διατάξεων την εφ’ άπαξ αμοιβή του προέ¬ 
δρου, των μελών, των συνεργατών του γραμματέα και βοηθού γραμματέα 
της επιτροπής ως κάτωθι: 


Πρόεδρος 
Μέλος 
Συνεργάτης 
Γ ραμματέας 
Βοηθός Γραμματέας 


: 600.000 δρχ. 

: 400.000 δρχ.. 
: 150.000 δρχ. 

: 300.000 δρχ. 
: 150.000 δρχ. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 2 Ιουλίου 1992 


οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΕΘΝ. ΟΙΚΟΝΟΜΙΑΣ 

ΣΩΤ. ΚΟΥΒΕΛΑΣ ΚΩΝ/ΝΟΣ ΔΟΥΣΗΣ 


ΥΦΥΠΟΥΡΓΟΣ ΟΙΚΟΝΟΜΙΚΟΝ 

Κ. ΓΙΑΤΡΑΚΟΣ 
-*- 

Αριθ. 2049749/3766/0022 (4) 

Αύξηση του εφάπαξ βοηθήματος που χορηγεί το Ταμείο Προνοίας Δικαστι¬ 
κών Επιμελητών στους ασφαλισμένους του. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 


Έχοντας υπόψη: 

1. Τις διατάξεις της παρ. 1 του άρθρου 7 του Α.Ν. 2682/1940 «Περί 
ιδρύσεως του Ταμείου Προνοίας Δικαστικών Κλητήρων» όπως αντικατα- 
στάθηκε με την παρ. 1 του άρθρου 3 του Ν. 620/1977 «Περί τροποποιή- 
σεως ή συμπληρώσεως του Α.Ν. 2682/1940». 

2. Τις διατάξεις των άρθρων 23, 24, 26 και 27 του Ν. 1558/1985 (Α' 
137). 

3. Τις διατάξεις του άρθρου 14 του Π.Δ/τος 105/1988 (Α' 46). 

4. Τις διατάξεις του άρθρου 7 του Ν. 1275/1982 (Α’ 100). 

5. Την Υ. 1660/1007556/116/0006Α/23.1.1992 (Β' 31) κοινή 
απόφαση του Πρωθυπουργού και του Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών». 

6. Την Υ. 1540/1991 (Β' 754) κοινή απόφαση του Πρωθυπουργού και 
του Υπουργού Υγείας, Πρόνοιας και Κοινωνικών Ασφαλίσεων «Ανάθεση 
αρμοδιοτήτων στον Υφυπουργό Υγείας, Πρόνοιας και Κοιν. Ασφαλί¬ 
σεων». 


7. Τη γνώμη του Δ.Σ. του Ταμείου Προνοίας Δικαστικών Επιμελητών 
που διατυπώθηκε κατά την 17/27.11.1991 συνεδρίασή του. 

8. Τη γνώμη του Συμβουλίου Κοινωνικής Ασφάλειας που διατυπώθηκε 
κατά τήν 2η/26.2.1992 συνεδρίασή του της ΚΖ περιόδου, αποφασί¬ 
ζουμε: 

1. Οι περιπτ. α’ και β’ παρ. 1 του άρθρου 7 του Α.Ν. 2682/1940 όπως 
αυτές ισχύουν μετά την τελευταία τροποποίησή τους με την κοινή Υπουρ¬ 
γική Απόφαση 2035108/3121/0022/18.6.1991 (Β’ 423) και διόρ¬ 
θωση σφάλματος ΦΕΚ 625/7.8.1991 τ.Β’, τροποποιείται ως ακολούθως: 

α) Για κάθε χρόνο ασφάλισης στο Ταμείο και μέχρι τριάντα (30) χρόνια 
καταβάλλεται ως εφάπαξ βοήθημα το ποσό των πενήντα χιλιάδων τετρακο- 
σίων εξήντα (50.460) δραχμών. 

β) Για κάθε χρόνο πέρα των τριάντα (30) χρόνων το ποσό του εφάπαξ 
βοηθήματος προσαυξάνεται κατά δέκα πέντε χιλιάδες τετρακόσιες τριάντα 
(15.430) δραχμές. 

2. Η ισχύς της απόφασης αυτής αρχίζει από 1.1.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουλίου 1992 

οι ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

Κ. ΓΙΑΤΡΑΚΟΣ Δ. ΣΙΟΥΦΑΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ, 2047171/3557/0022 (5) 

Ίδρυση Περιφερειακών Επιμορφωτικών Κέντρων (Π.Ε.Κ.), καθορισμός 
αποζημιώσεων του Συντονιστικού Συμβουλίου, των διδασκόντων και 
των επιμορφουμένων στα Π.Ε.Κ. και καθορισμός εσόδων των Π.Ε.Κ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Ν. 1351/83 και του Ν. 1400/83. 

2. Του Ν. 1256/82 «Για πολυθεσία, πολυαπασχόληση κ.λπ.» και του Ν. 
1305/82. 

3. Τις συνδυασμένες διατάξεις των παρ. 5 και 9 του άρθρου 17 και του 
άρθρου 18 του Ν. 1505/84 όπως τροποποιήθηκε με το άρθρο 8 του Ν. 
1810/88. ’ 

4. Των άρθρων 28 και 29 του Ν. 1566/85. 

5. Του άρθρου 12 του Ν. 1824/88. 

6. Του άρθρου 17 του Ν. 2009/92. 

7. Την Τ. 1660/1007556/116/0006Α/23.1.92 απόφαση του Πρω¬ 
θυπουργού και του Υπουργού Οικονομικών, αποφασίζουμε: 

Α) Ιδρύονται Περιφερειακά Επιμορφωτικά Κέντρα (Π.Ε.Κ.) για την επι¬ 
μόρφωση των εκπαιδευτικών της πρωτοβάθμιας και δευτεροβάθμιας εκ¬ 
παίδευσης στις παρακάτω έδρες: 
α) Αθήνα 

β) Κηφισιά Ανατολικής Αττικής 
γ) Πειραιά 
6) Πάτρα 
ε) Ιωάννινα 

στ) Θεσσαλονίκη (Ιο Π.Ε.Κ.) 
ζ) Θεσσαλονίκη (2ο Π.Ε.Κ.) 
η) Αλεξανδρούπολη 
θ) Ηράκλειο 
ι) Λάρισα 
ια) Τρίπολη 
ιβ) Λαμία 
ιγ) Μυτιλήνη 
ιδ) Κοζάνη 

Β) Καθορίζουμε το ύψος της αποζημίωσης των μελών και του Γραμμα¬ 
τέα του Συντονιστικού Συμβουλίου του Π.Ε.Κ., την ωριαία αποζημίωση δι¬ 
δασκόντων στα Π.Ε.Κ. και τα έξοδα μετακίνησής τους εκτός έδρας, την 
αποζημίωση των υπηρετούντων εκπαιδευτικών που καλούνται για επιμόρ¬ 
φωση από σχολεία της περιφέρειας του Π.Ε.Κ. καθώς και την αποζημίωση 
των αδιόριστων εκπαιδευτικών που καλούνται στην εισαγωγική επιμόρ¬ 
φωση ως εξής: 

1. Μηνιαία αποζημίωση μελών και γραμματέα του Συντονιστικού Συμ¬ 
βουλίου του Π.Ε.Κ. 

α) Στο Διευθυντή ως Πρόεδρο: 

ί) Εάν είναι καθηγητής ή αναπληρωτής καθηγητής ΑΕΙ δρχ. 100.000. 
ίΐ) Εάν είναι πάρεδρος του Παιδαγωγικού Ινστιτούτου ή σχολικός σύμ¬ 
βουλος δρχ. 60.000 

β) Στους Υποδιευθυντές του Π.Ε.Κ. δρχ. 40.000. 
γ) Στους Εκπροσώπους των διδασκόντων και Γραμματείς η αποζημίωση 
που προβλέπεται από το άρθρο 18 του Ν. 1505/84, όπως τροποποιήθηκε 
με το άρθρο 8 του Ν. 1810/88 και μέχρι έξι (6) συνεδριάσεις το μήνα. 

2. Καθορίζουμε το ποσό της ωριαίας αποζημίωσης που θα καταβάλεται 
σε εκείνους που διδάσκουν με ανάθεση διδασκαλίας και με ωριαία αποζημί¬ 
ωση στα Περιφερειακά Επιμορφωτικά Κέντρα (Π.Ε.Κ.) ως εξής: 

α) Στους Καθηγητής Ανωτάτων Εκπαιδευτικών Ιδρυμάτων (ΑΕΙ), 
στους Αναπληρωτές Καθηγητές ΑΕΙ, στους Συμβούλους του Παιδαγωγι¬ 
κού Ινστιτούτου (ΠΙ), στους Ανώτατους Δικαστικούς Λειτουργούς, στους 
Ανώτατους Κρατικούς Λειτουργούς και στους Δημοσίους Υπαλλήλους ειδι¬ 
κών θέσεων σε δρχ. 6.000. I 

β) Στους καθηγητές Τεχνολογικών Εκπαιδευτικών Ιδρυμάτων (ΤΕΙ), 
στους Επίκουρους Καθηγητές ΑΕΙ, στους παρέδρους του Π.Ι., στους Σχολι¬ 
κούς Συμβούλους, στους Λέκτορες ΑΕΙ, στους Δημοσίους Υπαλλήλους ή 
Ιδιώτες που είναι κάτοχοι διδακτορικού διπλώματος και στους Επίκουρους 
Καθηγητές ΤΕΙ σε δρχ. 5.000. 

γ) Στους λοιπούς Εκπαιδευτικούς οιασδήποτε βαθμίδας, στους Δικαστι¬ 
κούς Λειτουργούς και σε άλλους Δημοσίους Υπαλλήλους ή Ιδιώτες σε δρχ. 
3.500. 

Στον αριθμό των διδακτικών ωρών προστίθενται τρεις (3) επιπλέον ώρες 
για κάθε επιτήρηση γραπτής εξέτασης και μέχρι δώδεκα (12) ώρες συνο¬ 
λικά για κάθε εξεταστική περίοδο. 

3. Στους Διδάσκοντες στα Π.Ε.Κ. οι οποίοι μετακινούνται από την οργα¬ 
νική τους θέση εκτός έδρας στην έδρα του Π.Ε.Κ., καταβάλλονται πέραν 
της ωριαίας αποζημίωσης διδασκαλίας και τα κατά νόμο οδοιπορικά έξοδα 
και ημερήσια αποζημίωση εκτός έδρας για τη μετακίνησή τους. 


4. Σε όσους καλούνται για Εισαγωγική Επιμόρφωση πριν από το διορι¬ 
σμό τους ως εκπαιδευτικών καταβάλλεται μηνιαία αποζημίωση δρχ. 
150.000. 

5. Μηνιαία Αποζημίωση των Εκπαιδευτικών που καλούνται για περιο¬ 
δική επιμόρφωση από σχολεία εκτός έδρας του Π.Ε.Κ.: 

α) Αν η οργανική τους θέση απέχει από την έδρα του Π.Ε.Κ. μέχρι 30 
χλμ.· σε δρχ. 10.000. 

β) Αν η οργανική τους θέση απέχει από την έδρα του Π.Ε.Κ. από 31 
χλμ. έως 60 χλμ. σε δρχ. 30.000. 

γ) Αν η οργανική τους θέση απέχει από την έδρα του Π.Ε.Κ. από 61 
χλμ. έως 100 χλμ. σε δρχ. 50.000. 

δ) Αν η οργανική τους θέση απέχει από την έδρα του Π.Ε.Κ. από 101 
χλμ. και άνω σε δρχ. 75.000. 

Τα νησιά εκτός της Σαλαμίνας και της Εύβοιας θεωρείται ότι υπάγονται 
στην κατηγορία δ. 

6. Οι αναφερόμενες αποζημιώσεις εκκαθαρίζονται από τις οικείες αρμό¬ 
διες υπηρεσίες των Νομαρχιών του Κράτους, όπου έχουν έδρα τα Π.Ε.Κ. με 
τακτικά χρηματικά εντάλματα πληρωμής σε βάρος των πιστώσεων του 
Προϋπολογισμού των Νομαρχιών αυτών, στον οποίο Προϋπολογισμό εγ- 
γράφονται ή μεταφέρονται κατ’ έτος οι απαιτούμενες πιστώσεις. 

7. Οι αποζημιώσεις της παρ. 5 ισχύουν αναλογικά και για εκπαιδευτι¬ 
κούς που παρακολουθούν επιμορφωτικά προγράμματα που ανατίθενται με 
απόφαση του Υπουργού Εθνικής Παιδείας και Θρησκευμάτων σε άλλους 
φορείς επιμόρφωσης σύμφωνα με τις διατάξεις της παρ. 3 του άρθρου 12 
του Ν. 1824/88, της παρ. 2 του άρθρου 2 και της παρ. 2 του άρθρου 17 
του Ν. 2009/92. Η (αντιμετώπιση των αποζημιώσεων αυτών θα γίνεται 
από τους φορείς στους οποίους ανατίθεται η επιμόρφωση. 

Γ) Τυχόν έσοδα των Περιφερειακών Επιμορφωτικών Κέντρων από προ¬ 
σφορά υπηρεσιών σε τρίτους αποτελούν έσοδα του Κρατικού Προϋπολογι¬ 
σμού, στον οποίο Προϋπολογισμό εγγράφονται κατ’ έτος οι σχετικές πιστώ¬ 
σεις για την αντιμετώπιση όλων των λειτουργικών δαπανών των Π.Ε.Κ. 
καθώς και οι διάφορες αποζημιώσεις στο προσωπικό, στους διδάσκοντες 
και στους επιμορφούμενους στα κέντρα αυτά. 

Δ) Καταργείται η αρ. Γ3/281/24.4.89 (ΦΕκ 304/26.4.89) Υπουρ¬ 
γική Απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουλίου 1992 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ Γ. ΣΟΥΦΛΙΑΣ 

-♦- 

Αριθ. 20407/63/0025 (6) 

Παροχή της εγγύησης προς την ΕΤΒΑ για τη χορήγηση δανείου ποσού 

δρχ. 10.000.000.000 στο Ταμείο Εθνικού Στόλου (ΤΕΣ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Α.Ν. 747/1945 και 9/1967 και του Ν. 1266/ 
1982 άρθρο 8. 

2. Την αριθ. 492/27.1.92 Πράξη του Διοικητή της Τράπεζας της Ελ¬ 
λάδος με την οποία εγκρίνεται η σύναψη δανείου από την ΕΤΒΑ του Τα¬ 
μείου Εθνικού Στόλου (ΤΕΣ) για την κάλυψη αναγκών του Πολεμικού Ναυ¬ 
τικού. 

3. Τη Σύμβαση δανείου από 8 Ιουνίου 1992 μεταξύ της ΕΤΒΑ και του 
Ταμείου Εθνικού Στόλου (ΤΕΣ) στην οποία αναφέρονται οι όροι της εν λόγω 
δανειοδότησης μεταξύ τών οποίων είναι και η παροχή της εγγύησης του 
Δημοσίου. 

4. Την αριθ. 48/8.5.92 πράξη του Υπουργικού Συμβουλίου με την 
οποία εγκρίνεται η σύναψη του ανωτέρω δανείου. 

5. Το αριθ. 126/10.4.92 πρακτικό της Ανωτάτης Διοικούσας Επιτρο¬ 
πής του ΤΕΣ με το οποίο εγκρίνεται η προαναφερόμενη δανειοδότηση. 

6. Το αριθ. 875.16/164/92/Σ.367/9.6.92 έγγραφο του Υπουργείου 
Εθνικής Άμυνας με το οποίο ζητεί την εγγύηση του Ελληνικού Δημοσίου, 
για την ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στην ΕΤΒΑ για τη χο¬ 
ρήγηση δανείου προς το Ταμείο Εθνικού Στόλου (ΤΕΣ) ποσού δρχ. δέκα δι¬ 
σεκατομμυρίων (10.000.000.000) για την κατασκευή στα «ΕΛΛΗΝΙΚΑ 
ΝΑΥΠΗΓΕΙΑ ΑΕ» τριών (3) φρεγατών για τις ανάγκες του πολεμικού 
Ναυτικού. 

Το Ελληνικό Δημόσιο παραιτείται από το δικαίωμα της ένστασης της δι- 
ζήσεως και από κάθε ένσταση που απορρέει από τα άρθρα 853, 855, 856, 
857, 863, 864, 866, 867 και 868 του Α.Κ. 

Η χορήγησή και η εξυπηρέτηση του δανείου θα γίνει σύμφωνα με τους 
όρους, που αναφέρονται στην αριθ. 492/27.1.92 Πράξη του Διοικητή της 
Τράπεζας της Ελλάδος και στην από 8.6.1992 δανειακή σύμβαση που 

υπογράφηκε μεταξύ της ΕΤΒΑ και του Ταμείου Εθνικού Στόλου (ΤΕΣ) κα¬ 
θώς και από τους ως εκ τρίτους συμβαλλόμενους Υπουργούς Εθνικής Άμυ¬ 
νας και Οικονομικών. 

Με την απόφαση αυτή, αναλαμβάνουμε την υποχρέωση, σε περίπτωση 
καθυστέρησης εξόφλησης ληξιπρόθεσμης δόσης ή μέρους αυτής, ενδιαμέ¬ 
σων τόκων ή τόκων υπερημερίας του δανείου αυτού να καταβάλουμε στο 
δανειστή μέσα σε δύο (2) μήνες από την ημέρα που θα μας στείλει τη σχε¬ 
τική ειδοποίηση (Γ.Λ. Κράτους Δ. 25-Β) τα ποσά που προέρχονται από την 
ανωτέρω αιτία. 

Το Υπουργείο Εθνικής Άμυνας/ΓΕΝ στο οποίο κοινοποιείται αντίγραφο 
της απόφασης αυτής παρακαλείται να φροντίζει για την εγγραφή κάθε 
χρόνο στον προϋπολογισμό του πρόβλεψης (πίστωσης) για επιχορήγηση του. 
Ταμείου Εθνικού Στόλου με τα απαιτούμενα ποσά προς εξόφληση των ληξι¬ 
πρόθεσμων υποχρεώσεων του, που απορρέουν από τη δανειοδότηση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουλίου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

- 4 - 

Αριθ. 2053501/4883/0024 (7) 

Ανάκληση της 120445/17.7.1969 απόφασης του Υπουργού Οικο¬ 
νομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «Διαχείριση νομικών προ¬ 
σώπων από την Τράπεζα της Ελλάδος». 

2. Το από 7.10.1958 Β. Δ/γμα (ΦΕΚ Α7175/24.10.1958) «Τροπο¬ 
ποίηση του από 20.1.1932 Π.Δ/τος». 

3. Το Π.Δ/γμα 496/74 «Περί Λογιστικού Ν.Π.Δ.Δ.». 

4. Την απόφασή μας αριθ. 120445/17.7.1969 «Ανάθεση της διαχείρι¬ 
σης του Εθνικού Σκοπευτηρίου Λάρισας στην Τράπεζα της Ελλάδας». 

5. Το έγγραφο της Γενικής Γραμματείας Αθλητισμού αρ. 10056/ 
26.3.1992 με το οποίο ζητείται το κλείσιμο του αδρανούς λογ/σμού της 
ταμιακής διαχείρισης του Εθνικού Σκοπευτηρίου Λάρισας και τη μεταφορά 
του υπολοίπου στον αντίστοιχο λογ/σμό του Εθνικού Αθλητικού Κέντρου 
Λάρισας. 

6. Το έγγραφο της Τράπεζας της Ελλάδος αρ. 15925/20.5.92 και 
20292/26.6.92 με το οποίο ζητείται η ανάκληση της ανωτέρω απόφασης 
του Υπουργού· Οικονομικών και το κλείσιμο του λογ/σμού. 

7. Την απόφαση του Υπουργού των Οικονομικών αριθ. 1092170/ 
1378/0006/15.11.91 (ΦΕΚ 846/Β/15.10.1991) «Μεταβίβαση της 
εξουσίας να υπογράφουν με εντολή Υπουργού στο Γεν. Γραμματέα, Γεν. Δ/ 
ντή, στους Προϊσταμένους Δ/νσεων, Τμημάτων κ.λπ.», αποφασίζουμε: 

Ανακαλούμε την ανωτέρω απόφασή' μας αριθ. 120445/17.7.1969 
αναφορικά με την ανάθεση της Ταμειακής διαχείρισης του Εθνικού Σκοπευ¬ 
τηρίου Λαρίσης στην Τράπεζα της Ελλάδος και ορίζουμε όπως το ταμιακό 
υπόλοιπο του λογ/σμού αυτού μεταφερθεί στο λογαριασμό του Εθνικού 
Αθλητικού Κέντρου Λάρισας που τηρείται στην Ιονική Τράπεζα της Ελλά¬ 
δος Υποκ/μα Λάρισας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Ιουλίου 1992 

Με εντολή Υπουργού 
Ο Διευθυντής κ.α.α. 

ΑΘΑΝ. ΣΑΓΟΣ 

-- ♦ - 

Αριθ. 11217 . ' (8) 

Αναπροσαρμογή του ισχύοντος τιμολογίου αμοιβής των ναυτικών πρακτό¬ 
ρων Λιμένα Καβάλας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

. Έχοντας υπόψη: 

1. Τις διατάξεις του άρθρου 37 του Ν. 3239/55 και του άρθρου 3 του 
Κ.Ν. 5167/32. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το αριθ. 3/27.1.92 Πρακτικό συνεδρίασης της Επιτροπής Ρυθμίσες 
Φορτ/σεων Λιμένα Καβάλας που μας υπέβαλε ο Πρόεδρός της με την 16/ 
14.2.92 αναφορά του, αποφασίζουμε: 

Αποδεχόμαστε εν μέρει την αριθ. 3/27.1.92 πρόταση της Επιτροπής 


Ρυθμίσεως Φορτ/σεων Λιμένα Καβάλας και. εγκρίνουμε την αναπροσαρ¬ 
μογή του ισχύοντος τιμολογίου αμοιβής των ναυτικών πρακτόρων Λιμένα 
Καβάλας κατά ποσοστό 13%. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουλίου 1992 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΑΡ. ΚΑΛΑΝΤΖΑΚΟΣ ΑΡ. ΠΑΥΛΙΔΗΣ 

- -♦- 

Αριθ. 50704 (9) 

Αμοιβή των δικαστικών αντιπροσώπων στις εκλογές των συνδικαλιστικών 

οργανώσεων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις των άρθρων 11 και 29 παρ. 3 του Ν. 1264/1982 «Για 
τον εκδημοκρατισμό του συνδικαλιστικού κινήματος και την κατοχύρωση 
των συνδικαλιστικών ελευθεριών των εργαζομένων». 

2. Τις διατάξεις του Ν. 1558/1985 «Κυβέρνηση και Κυβερνητικά Όρ¬ 
γανα». 

3. Το αριθμ. 601/27.3.1992 έγγραφο της Ένωσης Δικαστών και Ει¬ 
σαγγελέων. 

4. Το αριθμ. 4272/22.11.1991 έγγραφο της Γενικής Συνομοσπονδίας 
Εργατών Ελλάδος, αποφασίζουμε: 

Καθορίζουμε την αμοιβή των δικαστικών αντιπροσώπων στις εκλογές 
των συνδικαλιστικών οργανώσεων, ως εξής: 

α) Για την εκλογή εφορευτικής επιτροπής: 

1. Για συνδικαλιστικές οργανώσεις που αριθμούν από 10 έως 200 μέλη, 
ποσό έξι χιλιάδων (6.000) δραχμών. 

2. Για συνδικαλιστικές οργανώσεις που αριθμούν από 201 έως 600 
μέλη, ποσό εννέα χιλιάδων (9.000) δραχμών. 

3. Για συνδικαλιστικές οργανώσεις που αριθμούν 601 μέλη και άνω, 
ποσό δώδεκα χιλιάδων (12.000) δραχμών. 

β) Για λήψη απόφασης εκπροσώπησης στην τριτοβάθμια συνδικαλιστική 
οργάνωση: 

1. Για συνδικαλιστικές οργανώσεις που αριθμούν από 10 έως 200 μέλη, 
ποσό τριών, χιλιάδων (3.000) δραχμών. 

2. Για συνδικαλιστικές οργανώσεις που αριθμούν από 201 έως 600 
μέλη, ποσό επτά χιλιάδων (7.000) δραχμών; 

3. Για συνδικαλιστικές οργανώσεις που αριθμούν 601 μέλη και άνω, 
ποσό δέκα χιλιάδων (10.000) δραχμών. 

γ) Για την εκλογή των λοιπών οργάνων των συνδικαλιστικών οργανώ¬ 
σεων (Διοικητικού Συμβουλίου, Ελεγκτικής Επιτροπής και Αντιπροσώπων 
Εργατ/κών Κέντρων και Ομοσπονδιών): 

1. Για συνδικαλιστικές οργανώσεις που αριθμούν από 10 έως 200 μέλη, 
ποσό εννέα χιλιάδων (9.000) δραχμών. 

2. Για συνδικαλιστικές οργανώσεις που αριθμούν από 201 έως 600 
μέλη, ποσό δέκα επτά χιλιάδων (17.000) δραχμών. 

3. Για συνδικαλιστικές οργανώσεις που αριθμούν 601 μέλη και άνω, 
ποσό είκοσι δύο χιλιάδων (22.000) δραχμών. 

δ) Προκειμένου για σωματεία με λιγότερα από 300 μέλη, τα οποία εκλέ¬ 
γουν την ίδια ημέρα Εφορευτική Επιτροπή, Διοικητικό Συμβούλιο, Ελε¬ 
γκτική Επιτροπή, Αντιπροσώπους Εργατ/κών Κέντρων και Ομοσ/νδιών 
και λαμβάνουν απόφαση εκπροσώπησης στην τριτοβάθμια συνδικαλιστική 
οργάνωση, η αμοιβή των δικαστικών αντιπροσώπων καθορίζεται στο ποσό 
των δέκα οκτώ χιλιάδων (18.000) δραχμών. 

Όπου στην απόφαση αυτή γίνεται λόγος περί «μελών», νοούνται τα οικο- 
νομικώς εντάξει μέλη. 

Ο χρόνος ημερήσιας απασχόλησης των δικαστικών αντιπροσώπων, κα¬ 
θορίζεται σε 7,5 ώρες ημερησίως. 

Τα ανωτέρω ποσά καταβάλλονται από τη συνδικαλιστική οργάνωση στη 
Γραμματεία του Δικαστηρίου στο οποίο κατατίθεται η αίτηση διορισμού δι¬ 
καστικού αντιπροσώπου μαζί με την αίτηση. 

Σε περίπτωση που η διαδικασία των εκλογών διαρκεί περισσότερες από 
μία ημέρες, τα αντίστοιχα ποσά αμοιβής καταβάλλονται για τις επιπλέον 
ημέρες, συμπληρωματικά, στην ίδια Γραμματεία, αμέσως μετά το τέλος 
των εκλογών. 

Από την ημέρα που θα ισχύσει η παρούσα, καταργείται η αριθμ. 
51.594/20.7.1989 προηγούμενη απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως, 
ισχύει δε από την ημέρα δημοσίευσής της. 

Αθήνα, 26 Ιουνίου 1992 

Ο ΥΠΟΥΡΓΟΣ 

ΑΡΙΣΤ. ΚΑΛΑΝΤΖΑΚΟΣ 

Αριθ. 13747 (10) 

Κήρυξη υποχρεωτικής· της από 14.4.92 ΣΣΕ των απασχολουμένων στα 

εργαστήρια των καταστημάτων οπτικών ειδών, καθώς και των υπαλλή¬ 
λων οπτικών ειδών όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 2 
του άρθρου 81 του Ν. 1892/90. 

3. Τή γνώμη που εξέφρασε το Ανώτατο Συμβούλιο Εργασίας κατά τη 
συνεδρίασή του της 18ης Ιουνίου 1992. 

4. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω 
Σ.Σ.Ε., δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του κλάδου. 

Την αρ. 100919/90 απόφαση του Υπουργού Εργασίας, για την εκχώ¬ 
ρηση αρμοδιοτήτων, αποφασίζουμε: 

1. Κηρύσσουμε υποχρεωτική την από 14.4.92 ΣΣΕ των απασχολουμέ¬ 
νων στα εργαστήρια των καταστημάτων οπτικών ειδών καθώς και των 
υπαλλήλων οπτικών ειδών όλης της χώρας για όλους τους εργοδότες και 
εργαζόμενους του κλάδου, που αφορά αυτή. 

2. Η ισχύς της απόφασης αυτής αρχίζει από ,7 Μαΐου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 29 Ιουνίου 1992 
Ο Γενικός Γραμματέας 


ΙΩΑΝΝΗΣ ΣΤΕΦΑΝΟΥ 



Κήρυξη υποχρεωτικής της από 4.3.92 ΣΣΕ των εργατοτεχνιτών που απα¬ 
σχολούνται σε ξυλουργικές εργασίες στη ΝΑΥΠΗΓΟΕΠΙΣΚΕΥΑ- 

ΣΤίΚΗ ΖΩΝΗ ή σε μαγαζιά των επιχειρήσεων αυτών. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 2 
του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά τη 
συνεδρίασή του της 18ης Ιουνίου 1992. 

4. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω 
Σ.Σ.Ε., δηλαδή ότι οι δεσμευόμενοι εργοδότες απασχολούν το 51 % των ερ¬ 
γαζομένων του επαγγέλματος. 

Την αρ. 100919/90 απόφαση του Υπουργού Εργασίας, για την εκχώ¬ 
ρηση αρμοδιοτήτων, αποφασίζουμε: 

1. Κηρύσσουμε υποχρεωτική την από 4.3.92 ΣΣΕ των εργατοτεχνιτών 
που απασχολούνται σε ξυλουργικές εργασίες στη Ναυπηγοεπισκευαστική 
Ζώνη ή σε μαγαζιά των επιχειρήσεων αυτών για όλους τους εργοδότες και 
εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από 6 Μαΐου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 29 Ιουνίου 1992 
Ο Γενικός Γραμματέας 
ΙΩΑΝΝΗΣ ΣΤΕΦΑΝΟΥ 



Κήρυξη υποχρεωτικής της από 10.4.92 ΣΣΕ των Ηλεκτρολόγων της Ναυ- 
πηγοεπισκευαστικής Ζώνης Πειραιά - Δραπετσώνας - Περάματος - Κε- 
ρατσινίου - Σαλαμίνας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασής 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 2 
του άρθρου 81 του Ν. 1892/90. 

3. Τη γνώμη που εξέφρασε το Ανώτάτο' Συμβούλιο Εργασίας κατά τη 
συνεδρίασή του της 18ης Ιουνίου 1992.. 

4. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω 
Σ.Σ.Ε., δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του επαγγέλματος. 


Την αρ. 100919/90 απόφαση του Υπουργού Εργασίας, για την εκχώ¬ 
ρηση αρμοδιοτήτων, αποφασίζουμε: 

1. Κηρύσσουμε υποχρεωτική την από 10.4.92 ΣΣΕ των Ηλεκτρολόγων 
της Ναυπηγοεπισκευαστικής Ζώνης Πειραιά - Δραπετσώνας - Περάματος - 
Κερατσινίου - Σαλαμίνας για όλους τους εργοδότες και εργαζόμενους του 
επαγγέλματος, που αφορά αυτή. 

2. Η ισχύς της απόφασης αυτής αρχίζει από 14 Απριλίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 29 Ιουνίου 1992 
Ο Γενικός Γραμματέας 


ΙΩΑΝΝΗΣ ΣΤΕΦΑΝΟΥ 



Κήρυξη υποχρεωτικής της απόφασης διαιτησίας 1/92 που αφορά τους 

όρους αμοιβής και εργασίας του προσωπικού κίνησης - διοίκησης - δια¬ 
χείρισης και υπηρετικού προσωπικού των Αστικών και Υπεραστικών 

Λεωφορείων όλης της χώρας. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 2 
του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά τη 
συνεδρίασή του της 18.6.1992. 

4. Τα στοιχεία του φακέλλου από τα οποία προκύπτει ότι συντρέχουν οι 
αριθμητικές προϋποθέσεις για την κήρυξη υποχρεωτικής της πιο πάνω από¬ 
φασης. δηλαδή ότι οι δεσμευόμενοι εργοδότες απασχολούν το 51% των ερ¬ 
γαζομένων του επαγγέλματος. 

Την αρ. 100919/90 απόφαση του Υπουργού Εργασίας, για την εκχώ¬ 
ρηση αρμοδιοτήτων, αποφασίζουμε: 

1. Κηρύσσουμε υποχρεωτική την απόφαση διαιτησίας 1/92 (πράξη κατ. 
Υπ. Εργασίας 7/23.4.92) που αφορά τους όρους αμοιβής και εργασίας του 
προσωπικού κίνησης - διοίκησης - διαχείρισης και υπηρετικού προσωπικού 
των Αστικών και Υπεραστικών Λεωφορείων όλης της Χώρας για όλους 
τους εργοδότες και εργαζόμενους του επαγγέλματος, που αφορά αυτή. 

2. Η ισχύς της απόφασης αυτής αρχίζει από 23.4.1992. . 

Η απόφαση αυτή να δημοσιευθεί στην Εφημερίδα της Κυβερνήσεως. ■ _ , 
Αθήνα, 26 Ιουνίου 1992 
Ο Γενικός Γραμματέας 
■'. ΙΩΑΝΝΗΣ ΣΤΕΦΑΝΟΥ 



Ορισμός μελών Δ.Σ. της Δ.Ε.Η. 

ΟΙ ΥΠΟΥΡΓΟΙ 

ΕΘΙΜΙΚΗΣ ΟΙΚΟΝΟΜΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των Επιχειρήσεων 
δημόσιου χαρακτήρα ή κοινής ωφέλειας». 

2. Τη διάταξη του άρθρου 8 του Π.Δ. 57/85, «Δομή, ρόλος και τρόπος 
διοίκησης και λειτουργίας της κοινωνικοποιημένης Επιχείρησης «Δημόσια 
Επιχείρηση Ηλεκτρισμού». 

3. Της υπ’ αριθ. 29355/8.11.90 κοινής απόφασης των Υπουργών 
Προεδρίας της Κυβέρνησης και Βιομηχανίας, Ενέργειας και Τεχνολογίας 
(ΦΕΚ 703/Β/8.11.90). 

4. Του άρθρου 40 του Ν. 1884/1990. 

5. Του άρθρου 8 παραγρ. 3 του Ν. 1902/1990. 

6. Την υπ" αριθμ. Υ 1687/17.2.92 (Β’ 104) απόφαση του Πρωθυπουρ¬ 
γού και του Υπουργού Εθνικής Οικονομίας «Καθορισμός αρμοδιοτήτων 
των Υφυπουργών Εθνικής Οικονομίας», αποφασίζουμε: 

Ορίζουμε από 12 Ιουλίου 1992 ως εκπροσώπους του Κράτους στο Διοι¬ 
κητικό Συμβούλιο της Δημόσιας Επιχείρησης Ηλεκτρισμού ως εξής: 
α. Ευάγγελο Βολουδάκη. ως Πρόεδρο του Δ.Σ. ΔΕΗ. 
β. Θεμιστοκλή Ξανθόπουλο, Καθηγητή ΕΜΠ, ως Αναπληρωτή Πρόε¬ 
δρο του Δ.Σ. ΔΕΗ. 

γ. Σπυρίδωνα Πασχέντη, τ. Πρόεδρο Δ.Σ. ΔΕΗ, ως μέλος.. 
δ. Γεώργιο Βολτή, επίτιμο Αντιπρόεδρο Αρείου Πάγου, ως μέλος., 
ε. Νικόλαο Κουτρουμπή, Αντιπρόεδρο του Δικηγ. Συλλόγου, ως μέλος. , 
στ. Κωνσταντίνο Παπαδημητρίου, μέλος του Τ.Ε.Ε.. ως μέλος, 
ζ. Χρήστο Μάρη, Μηχ. Ηλ. Μηχανικό, τ. μέλος Δ.Σ. ΔΕΗ. ως μέλος, 
η. Εμμανουήλ Ρογδάκη, Επίκουρο καθηγ. ΕΜΠ, ως μέλος. 

Ο Ορισμός των ως άνω μελών γίνεται για μία τριετία, ήτοι μέχρι 11 Ιου¬ 
λίου 1995. 

Για τους εκπροσώπους των εργαζομένων ισχύει η υπ’ αριθ. Δ13/13/ 
Φ9.5.10/13765 από 22.5.92 κοινή απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Ιουλίου 1992 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΒΙΟΜ/ΝΙΑΣ, ΕΝΕΡΓ. ΚΑΙ ΤΕΧΝ/ΠΑΣ 

ΚΩΝ. ΔΟΥΣΗΣ ΑΝΔΡ. ΑΝΔΡΙΑΝΟΠΟΥΛΟΣ 

Αριθ. ΕΣ. 19875 (15) 

Σύσταση ίδιου Νομικού Προσώπου στην κοινότητα Περατιάς Ν. Αιτ/νίας 
με την επωνυμία «Σχολική Επιτροπή Δημοτικού Σχολείου Περα- 
τιάς». 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του άρθρου 5 του Ν. 1894/90 «Για την Ακαδημία Αθη¬ 
νών και άλλες εκπαιδευτικές διατάξεις». 

2. Τις διατάξεις του άρθρου 187 του Π.Δ/τος 323/1989 (Δημοτικός 
και Κοινοτικός Κώδικας). 

3. Την αριθμ. 14/1992 απόφαση του Κοινοτικού Συμβουλίου Περατιάς 
με την οποία αποφασίζεται: 

α. Η σύσταση ίδιου Νομικού Προσώπου με την επωνυμία «Σχολική Επι¬ 
τροπή Δημοτικού Σχολείου Περατιάς». 
β. Ο σκοπός του Νομικού Προσώπου, 
γ. Η διοίκηση του Νομικού Προσώπου, 
δ. Η θητεία του Νομικού Προσώπου, 
ε. Οι πόροι του Νομικού Προσώπου, 
στ. Η περιουσία του Νομικού Προσώπου. 

ζ. Η εκπροσώπηση του Νομικού Προσώπου, ως ειδικότερα σε αυτή ορί¬ 
ζονται αναλυτικά και διεξοδικά. 

4. Το αριθμ. 64748/5.2.1991 σχετικό έγγραφο του Υπουργείου Εσω¬ 
τερικών, αποφασίζουμε: 

Α.1. Συνιστούμε στην Κοινότητα Περατιάς του Νομού Αιτωλίας και 
Ακαρνανίας ίδιο Νομικό Πρόσωπο με την επωνυμία «Σχολική Επιτροπή 
Δημοτικού Σχολείου Περατιάς». 

2. Σκοπός του-Νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές δα¬ 
πάνες καθαριότητας, θέρμανσης, φωτισμού, ύδρευσης, τηλεφώνου, αποχέ¬ 
τευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδακτη¬ 
ρίων. 

- Η αποκατάσταση φθορών και ζημιών των επίπλων εξοπλισμού και γε¬ 
νικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βιβλιοθήκη 
και γενικά με όλα τα μέσα που είναι απαραίτητα για τη λειτουργία τους και 
γενικότερα η λήψη όλων των μέτρων που κρίνονται αναγκαία για τη στή¬ 
ριξη της διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 5μελές Διοικητικό Συμβούλιο, 
αποτελούμενο από: 

α. Τον εκάστοτε Πρόεδρο της Κοινότητας ως Πρόεδρο, 
β. Δύο Κοινοτικούς Συμβούλους^" 
γ. Τον εκάστοτε Δ/ντή του Δημ. Σχολείου Περατιάς. 
δ. Ένα δημότη γονέα μαθητή του Δημ. Σχολείου Περατιάς. 

4. Η θητεία του πρώτου Δ.Σ. του Νομικού Προσώπου λήγει με τη λήξη 
της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 
α. Ετήσια επιχορήγηση της Κοινότητας, 
β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχόμενων πραγμάτων ή υπηρε¬ 
σιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε δη¬ 
μόσια αρχή από τον Πρόεδρο του Δ.Σ. και όταν αυτός απουσιάζει ή κωλύε¬ 
ται από τον Αντιπρόεδρο. 


Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 30 Ιουνίου 1992 

Ο Νομάρχης 
ΝΙΚΟΛΑΟΣ ΣΤΑΜΟΣ 

Αριθ. 27213 (16) 

Παραχώρηση οικοπέδων στο Νομικό Πρόσωπο του Δήμου Πολίχνης Ν. 

Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: ·, 

1. Τις διατάξεις του Β.Δ/τος 709/70 «Περί καθορισμού των διατηρου- 
μένων υπέρ του Υπουργού και των περιφερειακών αρχών διανομαρχιακού 
επιπέδου του Υπουργείου Γεωργίας αρμοδιοτήτων κατά την παρ. 1 του άρ¬ 
θρου 1, 2 του Ν.Δ. 532/70». 

2. Τις διατάξεις του άρθρου 123 του Αγροτικού Κώδικα, σε συνδυασμό 

με τις διατάξεις του άρθρου 6 του Ν. 994/79 και του άρθρου 5 του Ν.Δ. 
174/74. . 

3. Τα έγγραφα με αριθ. α) 5811/27.7.89 της ΙΣΤ' Εφορείας Προϊστο¬ 
ρικών και Κλασσικών Αρχαιοτήτων, η οποία συμφωνεί για την παραχώ¬ 
ρηση των οικοπέδων 105 έως 117 του Ο.Τ. 15, 118 έως 136, 138 και 
139 του Ο.Τ. 16 του Συν/σμού Πολίχνης στο Ν. Πρόσωπο του Δήμου Πο- 
λίχνης, επειδή μέσα σ’ αυτά υπάρχει το Δημοτικό Στάδιο. 

β) Φ.9.1/8534/3.8.1989 του Ελληνικού Οργανισμού Τουρισμού, ο 
οποίος συμφωνεί για την παραχώρηση των παραπάνω συγκεκριμένων οι¬ 
κοπέδων. 

γ) 4294/29.11.1991 της Δ/νσης Περιβάλλοντος και Χωροταξίας 
Θεσ/νίκης η οποία δεν έχει αντίρρηση από πολεοδομική άποψη για την πα¬ 
ραχώρηση των παραπάνω οικοπέδων, επειδή υπάρχει μέσα σ’ αυτά το Δη¬ 
μοτικό Στάδιο. 

4. Την 101/1989 απόφαση του Δημοτικού Συμβουλίου Πολίχνης περί 
παραχωρήσεως των 105,106 έως και 117 του Ο.Τ. 15 και 118,119 έως 
και 136, 138 και 139 του Ο.Τ. 16 οικοπέδων της οριστικής διανομής του 
Συν/σμού Πολίχνης έτοίδς 1955, γιατί στα οικόπεδα αυτά κατασκευάστηκε 
και λειτουργεί από πολλών ετών το Δημοτικό Στάδιο Πολίχνης. 

5. Το με αριθ. 3/20.4.1992 Πρακτικό του Νομαρχιακού Συμβουλίου, 
το οποίο συμφωνεί για την μεταβίβαση των παραπάνω οικοπέδων στο Ν. 
Πρόσωπο του Δήμου Πολίχνης, αποφασίζουμε: 

Μεταβιβάζουμε κατά πλήρη νομή και κυριότητα στο Νομικό Πρόσωπο 
του Δήμου Πολίχνης, τα οικόπεδα 105, 106 έως και 117 του Ο.Τ. 15, 
118, 119 έως και 136, 138 και 139 του Ο.Τ. 16 της Ο.Δ. έτους 1955 
του Συν/σμού Πολίχνης γιατί μέσα σ’ αυτά υπάρχει το Δημοτικό Στάδιο 
του Δήμου Πολίχνης. 

Η παραπάνω μεταβίβαση γίνεται με τον όρο α) της ανάκλησης σε περί¬ 
πτωση μη πραγματοποίησης σε χρονικό διάστημα 3 ετών ή αλλαγής του 
σκοπού για τον οποίο γίνεται η μεταβίβαση β) της μη εκποίησης. 

Η απόφαση αυτή έχει θέση Οριστικού Τίτλου κυριότητας και μεταγράφε¬ 
ται με την φροντίδα του Δήμου. 

2. Μετά από τα παραπάνω σημειώνουμε τη μεταβολή στα κτηματολο- 
γικά στοιχεία της Ο.Δ. έτους 1955 του Συν/σμού Πολίχνης και γράφουμε 
τα οικόπεδα 105 έως 117 του Ο.Τ. 15, 118 έως 136, 138 και 139 του 
Ο.Τ. 16 στο Νομικό Πρόσωπο του Δήμου Πολίχνης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 29 Μαΐου 1992 

Ο Νομάρχης κ.α.α. 

Ο Δ/ντής Εσωτερικών 
ΑΝΑΣΤ. ΑΝΑΣΤΑΣΟΠΟΥΛΟΣ 

Αριθ. ΓΕ 5152 (17) 

Μεταβίβαση κοινοχρήστων εκτάσεων στην κοινότητα Καρίτσας Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του Ν.Δ. 532/70 «περί διοικητικής αποκεντρώσεως» 
και του σε εκτέλεση τούτου εκδοθέντος 709/70 Β.Δ. «περί καθορισμού των 
διατηρουμένων υπέρ του Υπουργού Γεωργίας αρμοδιοτήτων». 

2. Τις διατάξεις των άρθρων 164 και 197 του Αγροτικού Κώδικα. 

3·. Την αριθμ. 128169/8.5.89 απόφαση του Υπουργού Γεωργίας με 

την οποία διαθέτει έκταση 2.800.000 τ.μ. από τα αριθμ. ΙΑ και 1Β τεμά¬ 
χια του αγρ/τος Καρίτσας (χορτολιβαδικές εκτάσεις) όπως απεικονίζονται 
στο τοπογραφικό διάγραμμα. 

4. Το αριθμ. 407/17.6.92 έγγραφο της Κοινότητας Καρίτσας μαζί με 
τη συνημμένη σ’ αυτό υπ’ αριθμ. 124/91 απόφαση του Κοινοτικού Συμ- 

βουλίου Καρίτσης με την οποία ζητά την μεταβίβαση των χορτολιβαδικών 
εκτάσεων που παραδόθηκαν από την Δ/νση Δασών στη Δ/νση Γεωργίας με 
το άρθρο 74 του Ν. 998/79 για την καλύτερη αξιοποίηση αυτών προς όφε¬ 
λος των κατοίκων της Κοινότητας και 

5. Σχετική εισήγηση της Δ/νσης Γεωργίας, αποφασίζουμε: 

Μεταβιβάζουμε κατά πλήρη νομή και κυριότητα και χωρίς καταβολή τι¬ 
μήματος ή άλλης αποζημιώσεως στο Νομικό Πρόσωπο της Κοινότητας 
Καρίτσας τις παρακάτω χορτολιβαδικές εκτάσεις του αγρ/τος Καρίτσας οι 
οποίες παραδόθηκαν από τη Δ/νση Δασών στη Δ/νση Γεωργίας με τις δια¬ 
τάξεις του άρθρου 74 του Ν. 998/79 και όπως αυτές απεικονίζονται κατά 
θέση και όρια στο τοπογραφικό διάγραμμα. 

1. ΙΑ τεμάχιο έκτασης 2.050.000 τ.μ. χορτολιβαδική έκταση. 

2. 1Β τεμάχιο έκτασης 750.000 τ.μ. χορτολιβαδική έκταση. 

Η κυριότητα επί των παραπάνω τεμαχίων αποκτάται από την Κοινότητα 
από της μεταγραφής της απόφασης στο Υποθηκοφυλάκειο Κατερίνης μετά 
τη δημοσίευσή της στην Εφημερίδα της Κυβερνήσεως με φροντίδα της Κοι¬ 
νότητας Καρίτσας. 

Η μεταβίβαση των παραπάνω εκτάσεων τελεί υπό τους όρους και περιο¬ 
ρισμούς των διατάξεων του άρθρου 15 του Ν.Δ. 276/73. 

Η απόφαση αυτή να δημοαιευθεί στην Εφημερίδα της Κυβερνήσεως. 

Κατερίνη, 26 Ιουνίου 1992 

Ο Νομάρχης 
ΜΙΛΤ. ΚΑΝΩΤΑΣ 

--♦- 

Αριθ. Ε.Κ. 121 (18) 

Έγκριση τροποποίησης κανονισμού σύμφωνα με τις διατάξεις του Ν. 

1961/91 του Αμοβαίου Κεφαλαίου «ΔΕΛΦΟΙ ΜΙΚΤΟ ΑΜΟΙΒΑΙΟ 

ΚΕΦΑΛΑΙΟ». 

(Απόφαση της 109ης/15.5.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, Αμοιβαία 
Κεφάλαια, διατάξεις εκσυγχρονισμού και εξυγιάνσεως της Κεφαλαιαγοράς 
και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

γ. Την Κοινή Υπουργική Απόφαση με αριθμ. πρωτ. 52417/Β.556/ 

20.6.91 περί ίδρυσης της «ΚΤΗΜΑΤΙΚΗ ΑΕΔΑΚ». 

4. Την Κοινή Υπουργική Απόφαση με αριθμ. πρωτ. 61946/Β.852/ 

10.9.91 για την έγκριση του κανονισμού του Αμοιβαίου ΚΕφαλαίου «ΔΕΛ¬ 
ΦΟΙ; ΜΙΚΤΟ ΑΜΟΙΒΑΙΟ ΚΕΦΑΛΑΙΟ». 

5. Την από 22.4.92 αίτηση της ΚΤΗΜΑΤΙΚΗ ΑΕΔΑΚ. 

6. Την εισήγηση του Δημ. Γκούμα, αποφασίζει ομόφωνα: 

Εγκρίνει την τροποποίηση του κανονισμού του Αμοιβ. Κεφαλαίου «ΔΕΛ¬ 
ΦΟΙ, ΜΙΚΤΟ ΑΜΟΙΒΑΙΟ ΚΕΦΑΛΑΙΟ» σύμφωνα με τις διατάξεις του Ν. 
1961/91. 

Η παρούσα να δημοαιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. Ε.Κ. 225 (19) 

Απαιτούμενα στοιχεία για την σύνταξη του ενημερωτικού δελτίου των 
Αμοιβαίων Κεφαλαίων εκτός των οριζομένων στον Ν. 1969/91. 

(Απόφαση της 111ης/2.6.1992 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του Άρθρου 24 παρ. 1 του Ν. 1969/91 «Εταιρείες 
Επενδύσεων χαρτοφυλακίου, αμοιβαία κεφάλαια, διατάξεις εκσυγχρονι¬ 
σμού και εξυγιάνσεως της κεφαλαιαγοράς και άλλες διατάξεις», αποφασίζει 
ομόφωνα: 

Ορίζει τα κατωτέρω απαιτούμενα στοιχεία για την σύνταξη του ενημε¬ 
ρωτικού δελτίου των Αμοιβαίων Κεφαλαίων επί πλέον των απαιτουμένων 
από τα Άρθρα 24 παρ. 1 του Ν. 1969/91 ως εξής: 

Α. Συνοπτική παρουσίαση: 

Της εταιρείας διαχειρίσεως αμοιβαίων κεφαλαίων (ΑΕΔΑΚ), των μελών 
του Διοικητικού Συμβουλίου της ΑΕΔΑΚ, των συμβούλων Επενδύσεων της 
ΑΕΔΑΚ ή των μελών της Επενδυτικής Επιτροπής, του θεματοφύλακα του 
Εσωτερικού ή Εξωτερικού. 

Β. Παρουσίαση των Αμοιβαίων Κεφαλαίων που διαχειρίζεται η ΑΕΔΑΚ 
και ανάλυση κατά Αμοιβαίο Κεφάλαιο. 


Γ. Αναλυτική παρουσίαση της επενδυτικής πολιτικής του Αμοιβαίου Κε¬ 
φαλαίου. 

Δ. Παρουσίαση του τρόπου διαθέσεως των μεριδίων του Αμοιβαίου Κε¬ 
φαλαίου και των σημείων διαθέσεως και εξαγοράς τους. 

Ε. Φορολογικό καθεστώς στο οποίο υπόκειται το Αμοιβαίο Κεφάλαιο. 

ΣΤ. Απολογιστικά οικονομικά στοιχεία του Αμοιβαίου Κεφαλαίου. 

Η παρούσα να δημοαιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
- φ -- 

Αριθ. ΦΓ8/9837 (20) 

Συμπλήρωση της 33397/1983 αποφάσεως της Ολομέλειας του Ελεγκτι¬ 
κού Συνεδρίου «για .τη διαίρεση και αρμοδιότητα των Υπηρεσιών και 
Διευθύνσεων του Ελεγκτικού Συνεδρίου», όπως τροποποιήθηκε και συ¬ 
μπληρώθηκε μεταγενέστερα. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΟΛΟΜΕΛΕΙΑ 

Αποτελούμενο από τους: Αναστάσιο Γκόνη, Πρόεδρο, Ιωάννη Ντελάκη, 
Στυλιανό Χριστονάκη, Απόστολο Μπότσο, Αντιπροέδρους, Πέτρο Δημη- 
τρακόπουλο, Γεράσιμο Μπουκογιάννη, Μιχαήλ Σπηλιωτακάρα, Κωνστα¬ 
ντίνο Μπουκουβάλα, Σταύρο Μαρινόπουλο, Ηλία Κουτρουμπή, Κωνστα¬ 
ντίνο Τράκα, Δημήτριο Μαυρουδέα, Ευάγγελο Τούντα, Ιωάννη Ταμβίσκο, 
Γεώργιο Γεωργούλια, Αθανάσιο Μπαλκίζα, Σταύρο Μαγγανά, Παναγιώτη 
Γεωργακόπουλο και Παντελή Κωσταρά, Συμβούλους, (ο Αντιπρόεδρος 
Αθανάσιος Αδριανός απούσιασε, οι Σύμβουλοι Γεώργιος Κοκολάκης και 
Κωνσταντίνος Ρίζος απούσιασαν δικαιολογημένα), με την παρουσία του Γε¬ 
νικού Επιτρόπου της Επικράτειας Ιωάννη Καρατζά και του Γραμματέα Γε- 
ωργίου Πρεντουλή. 

Συνεδρίασε στο Κατάστημά του στις 27 Μαΐου 1992 και αφού έλαβε 
υπόψη: 

1. Τα άρθρα 4, 5, 6, 12, 13, 14, 15, 19, 22, 77, 81 και 82 του Π.Δ/ 
τος 774/1990 «περί κωδικοποιήσεως κ.λπ.». 

2. Τις διατάξεις του άρθρου 85 του Νόμου 1892/1990, όπως τροπο¬ 
ποιήθηκε με το άρθρο 77 του Νόμου 1943/1991 και 

3. Τη σχετική εισήγηση του Συμβούλου Σταύρου Μαρινόπουλου, που κα- 
ταχωρήθηκε στα Πρακτικά της 15ης/27.5.1992 Γενικής Συνεδριάσεως 
της Ολομέλειας, αποφασίζει: 

Συμπληρώνει την 33397/1983 απόφαση της Ολομέλειας του Ελεγκτι¬ 
κού Συνεδρίου «περί διαιρέσεως και αρμοδιότητας των Υπηρεσιών και Διευ¬ 
θύνσεων του Ελεγκτικού Συνεδρίου», όπως αυτή τροποποιήθηκε μεταγενέ¬ 
στερα και ορίζει το Β' τμήμα της 9ης Διευθύνσεως του Ελεγκτικού Συνε¬ 
δρίου αρμόδιο για την παρακολούθηση των αποτελεσμάτων του, δυνάμει 
των διατάξεων των άρθρων 85 του Νόμου 1892/1990 και 77 του Νόμου 
1943/1991 διαχειριστικού ελέγχου των Αγροτικών Συνεταιρισμών. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 27 Μαΐου 1992 

Ο Πρόεδρος Ο Γραμματέας 

ΑΝΑΣΤ. ΓΚΟΝΗΣ ΓΕΩΡΓΙΟΣ ΠΡΕΝΤΟΥΛΗΣ 

- ♦ - 

Αριθ. ΦΓ8/9836 (21) 

Για τον τύπο των λογαριασμών των Σχολικών Επιτροπών του Ν. 1894/ 
1990 (άρθρ. 5 παρ. 8) και των δικαιολογητικών που πρέπει να επισυνά¬ 
πτονται σ’ αυτούς για έλεγχο. 

ΤΟ ΕΛΕΓΚΤΙΚΟ ΣΥΝΕΔΡΙΟ 
ΟΛΟΜΕΛΕΙΑ 

Αποτελούμενο από τους Αναστάσιο Γκόνη, Πρόεδρο, Ιωάννη Ντελάκη, 
Στυλιανό Χριστονάκη, Απόστολο Μπότσο, Αντιπροέδρους, Πέτρο Δημη- 
τρακόπουλο, Γεράσιμο Μπουκογιάννη, Μιχαήλ Σπηλιωτακάρα, Κων/νο 
Μπουκουβάλα, Σταύρο Μαρινόπουλο, Ηλία Κουτρουμπή, Κων/νο Τράκα, 
Δημήτριο Μαυρουδέα, Ευάγγελο Τούντα, Ιωάννη Ταμβίσκο, Γεώργιο Γε¬ 
ωργούλια, Αθανάσιο Μπαλκίζα, Σταύρο Μαγγανά, Παναγιώτη Γεωργα¬ 
κόπουλο και Παντελή Κωσταρά, Συμβούλους (ο Αντιπρόεδρος Αθανάσιος 
Αδριανός απούσιασε, οι Σύμβουλοι Γεώργιος Κοκολάκης και Κων/νος Ρί¬ 
ζος απούσιασαν δικαιλογημένα), συνεδρίασε στο Κατάστημά του, στις 27 
Μαΐου 1992, με την παρουσία του Γενικού Επιτρόπου της Επικράτειας Ιω¬ 
άννη Καρατζά και του Γραμματέα Γεωργίου Πρεντουλή, αφού έλαβε 
υπόψη: 

1. Την παρ. 9 του άρθρου 25 σε συνδυασμό με την παρ. 1 του άρθρου 33 
του Π.Δ. 774/1990 «περί κωδικοποιήσεως κ.λπ.» και την παρ. 3 του άρ¬ 
θρου 150 του Π.Δ. 1225/1981 «περί εκτελέσεως των περί Ελεγκτικού 
Συνεδρίου διατάξεων». 

2. Τις διατάξεις του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις». 

3. Τις διατάξεις της με αριθμ. 64447/21.2.1991 κοινής Υπουργικής 
αποφάσεως των Υπουργών Εσωτερικών, Οικονομικών και Εθνικής Παι¬ 
δείας και Θρησκευμάτων, που εκδόθηκε κατ’ εξουσιοδότηση της παρ. 11 
του άρθρου 5 του Ν. 1894/1990 και δημοσιεύθηκε στο αριθμ. 136 ΦΕΚ 
τ.Β' της 8 Μαρτίου 1991. 

4. Την από 7 Μαΐου 1992 εισήγηση της 9ης Δ/νσεως του Ελεγκτικού 
Συνεδρίου, ορίζει: 

Τον τύπο των ετησίων λογαριασμών (απολογισμών) των Σχολικών Επι¬ 
τροπών που λογοδοτούν στο Ελεγκτικό Συνέδριο και τα δικαιολογητικά που 
πρέπει να επισυνάπτονται σ’ αυτούς ως κατωτέρω: 

Άρθρο Ιο 

Οι απολογισμοί των Σχολικών Επιτροπών της παρ. 8 του άρθρου 5 του 
Ν. 1894/1990 περιέχουν: 

1. Την ακριβή επωνυμία της Σχολικής Επιτροπής. 

2. Το οικονομικό έτος στο οποίο αναφέρεται ο απολογισμός. 

3. Το ονοματεπώνυμο και την ιδιότητα των μελών του διοικούντος συλ¬ 
λογικού οργάνου (Σχολικής Επιτροπής) και των λοιπών υπολόγων της χρο¬ 
νικής περιόδου που έχει ο καθένας ορισθεί ως υπόλογος. 

4. Συνοπτικό ετήσιο πίνακα απολογισμού (όπως αναφέρεται στην παρ. 
14 της αριθμ. 64447/1991 (ΦΕΚ 136 τ.Β') κοινής Υπουργικής αποφά¬ 
σεως). 

5. Βιβλίο Εσόδων - Εξόδων. 

Άρθρο 2ο 

Τον απολογισμό πρέπει να συνοδεύουν τα εξής δικαιολογητικά: 

1. Τα στελέχη των διπλοτύπων εισπράξεως, για τα έσοδα που εισπράττο- 
νται υπέρ της Σχολικής Επιτροπής. 


2. Όλα τα κατά νόμον δικαιολογητικά πληρωμών (τιμολόγια, αποδεί¬ 
ξεις, πρωτόκολλα παραδόσεως - παραλαβής . κ.λπ.). 

3. Τα δικαιολογητικά αποδόσεως των κρατήσεων υπέρ τρίτων που γίνο¬ 
νται κατά την διενέργεια των πληρωμών των διαφόρων δαπανών κατά τη 
διάρκεια του διαχειριστικού έτους και τα οποία επισυνάπτονται στα αντί¬ 
στοιχα δικαιολογητικά δαπανών. 

4. Φωτοαντίγραφο βιβλιαρίου καταθέσεων Ταμιευτηρίου ή Υποκατα¬ 
στήματος αναγνωρισμένης Ελληνικής Τράπεζας, θεωρημένο από τον Πρόε¬ 
δρο της Σχολικής Επιτροπής. 

5. Βεβαίωση του Προέδρου της Σχολικής Επιτροπής για τα μετρητά που 
υπάρχουν στα χέρια του υπολόγου Ταμία της Σχολικής Επιτροπής κατά την 
31η Δεκεμβρίου κάθε έτους. 

6. Βεβαίωση του Προέδρου της Σχολικής Επιτροπής για το υπόλοιπο 
της διαχείρισης κατά την 31η Δεκεμβρίου του προηγουμένου οικον. έτους. 

7. Απόφαση του Διοικητικού Συμβουλίου της Σχολικής Επιτροπής περί 
εγκρίσεως του απολογισμού. 

8. Έγκριση της αποφάσεως του Διοικητικού Συμβουλίου της Σχολικής 
Επιτροπής από το Δημοτικό ή Κοινοτικό Συμβούλιο. 

Άρθρο 3ο 

1. Η υποβολή των ετησίων λογαριασμών (απολογισμών) των Σχολικών 
Επιτροπών εις τα αρμόδια όργανα του Ελεγκτικού Συνεδρίου προς έλεγχο 
δέον να πραγματοποιείται επί αποδείξει εντός διμήνου το βραδύτερον από 
της λήξεως της διαχειρίσεώς του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Μαΐου 1992 

Ο Πρόεδρος Ο Γραμματέας 

ΑΝΑΣΤ. ΓΚΟΝΗΣ ΓΕΩΡΓΙΟΣ ΠΡΕΝΤΟΥΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




